CELEX: C2007/223/35
Language: fi
Date: 2007-09-22 00:00:00
Title: Asia F-21/07: Kanne 4.6.2007 — Marcuccio v. komissio

22.9.2007   
            
            
               FI
            
            
               Euroopan unionin virallinen lehti
            
            
               C 223/20
            
         Kanne 4.6.2007 — Marcuccio v. komissio
   (Asia F-21/07)
   (2007/C 223/35)
   Oikeudenkäyntikieli: italia
   Asianosaiset
   
      Kantaja: Luigi Marcuccio (Tricase, Italia) (edustajat: asianajaja G. Cipressa)
   
      Vastaajat: Euroopan yhteisöjen komissio
   Vaatimukset
   
               —
            
            
               On kumottava implisiittinen päätös (jäljempänä riidanalainen päätös), jolla hylättiin kantajan 30.12.2005 päivätty hakemus, jonka kantaja jätti 17.1.2006.
            
         
               —
            
            
               On kumottava tarpeellisin osin nimittävän viranomaisen 15.11.2006 tekemä päätös, jolla hylättiin kantajan riidanalaisesta päätöksestä tekemä valitus.
            
         
               —
            
            
               Vastaaja on velvoitettava suorittamaan kantajalle tämän 30.12.2005 päivätyssä hakemuksessa vaadittu summa eli 100 000 euroa tai virkamiestuomioistuimen kohtuulliseksi katsoma tätä suurempi tai pienempi summa.
            
         
               —
            
            
               Vastaaja on velvoitettava suorittamaan kantajalle lisäksi 50 000 euroa tai virkamiestuomioistuimen kohtuulliseksi katsoma tätä suurempi tai pienempi summa korvauksena vahingoista, jotka ovat aiheutuneet kyseisen hakemuksen tekemisen jälkeen.
            
         
               —
            
            
               Vastaaja on velvoitettava suorittamaan kantajalle 10 prosentin vuotuista viivästyskorkoa vuosittain pääomitettuna hakemuksen päiväyksestä eli 30.12.2005 lukien siihen saakka, kunnes maksu on suoritettu, tai yleisemmin, kunnes riidanalaiset asiakirjat on kokonaan hävitetty, tai virkamiestuomioistuimen harkinnan mukaan pääomitettuina ja sen harkinnan mukaisesta päivästä lukien, 100 000 euron summalle tai virkamiestuomioistuimen kohtuulliseksi katsomalle summalle.
            
         
               —
            
            
               Vastaaja on velvoitettava viipymättä hävittämään 20.2.2001 päivätyn tiedonannon, pöytäkirjan 951883, 15.11.2006 päivätyn tiedonannon ja, sikäli kuin tällainen on olemassa, 20.7.2006 päivätyn kirjelmän, johon komissio viittaa 15.11.2006 päivätyssä tiedonannossa, alkuperäiskappaleet ja kaikki niiden jäljennökset.
            
         
               —
            
            
               Vastaaja on velvoitettava ilmoittamaan kantajalle tästä hävittämisestä ja yksilöitävä kunkin hävitetyn asiakirjan osalta, missä asiakirja sijaitsi ennen sen hävittämistä, sekä asiakirjan hävittämispaikka ja -ajankohta, erityisesti päivämäärä, paikka ja hävittämisen suorittanut virkamies.
            
         
               —
            
            
               Vastaaja on velvoitettava korvaamaan kantajalle 100 euroa tai virkamiestuomioistuimen kohtuulliseksi katsoma tätä suurempi tai pienempi summa kultakin päivältä, jonka tämä hävittäminen viivästyy, tuomion julistamispäivästä lukien siihen saakka kun kantajalle ilmoitetaan hävittämisen tosiasiallisesta tapahtumisesta, siten, että maksu suoritetaan kunkin kuukauden ensimmäisenä päivänä edellisen kuukauden kuluessa kertyneiden oikeuksien osalta.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä oleva kanne perustuu sellaisiin tiedonantoihin sisältyviin väitteisiin, jotka ovat lähtöisin vastaajalta ja joiden kantaja katsoo sisältävän lainvastaisia toimia, tosiseikkoja ja menettelyjä, jotka liittyvät kantajan henkilöä koskevien arkaluontoisten tietojen käsittelyyn.
   Kantaja esittää väitteidensä tueksi kolme kanneperustetta:
   
               1)
            
            
               Perustelut ovat puutteelliset yhtäältä sen vuoksi, että kantajan hakemus on hylätty vain implisiittisesti ja toisaalta sen vuoksi, että vastaajan 15.11. päivätyssä tiedonannossa esittämät perustelut ovat ristiriitaiset, epäloogiset ja ne vaikuttavat keinotekoisilta.
            
         
               2)
            
            
               On toimittu lainvastaisesti, koska edellytykset myöntää kantajalle oikeus hänen 30.12.2005 esittämänsä hakemuksen mukaiseen vahingonkorvaukseen olivat olemassa, toisin sanoen: vastaajan toimet, sen esittämät tosiseikat ja menettely ovat lainvastaisia, kantajalle on aiheutunut vahinkoa, moititun menettelyn ja vahingon välillä on syy-yhteys.
            
         
               3)
            
            
               Huolenpitovelvollisuus on laiminlyöty ja hyvän hallinnon periaatetta on loukattu, koska vastaaja ei ole ottanut huomioon kantajan etuja ja koska se on toteuttanut joukon toisiinsa liittyviä tekoja ja tosiseikkoja, jotka vakavan lainvastaisuutensa ja sen huomattavan pitkän ajan vuoksi, jonka kuluessa ne ilmenivät, merkitsevät kyseisen velvollisuuden ja periaatteen laiminlyöntiä.